jkorsvik/nowiki_second_scrape_merged huggingface dataset:
Ringfinger

Ringfingeren er den fjerde fingeren (fra kroppen) på en menneskehånd. Den er lokalisert mellom den tredje og den femte fingeren – dvs. mellom langfingeren og lillefingeren. Fingeren kalles i anatomien digitus medicinalis, digitus annularis, digitus quartus, eller digitus IV. For å skille ringfingrene på de to hendene legges dexter (høyre) eller sinister (venstre) til etter navnet. I norsk kultur kalles ringfingeren også noen ganger gullbrand.
I vestlig kultur bæres gjerne gifteringen på denne fingeren.


== Eksterne lenker ==
(en) Ring fingers – kategori av bilder, video eller lyd på Commons
Rade Prica

Rade Stanislav Prica (uttales: Pritsa), (født 30. juni 1980 i Ljungby) er en svensk tidligere fotballspiller.


== Klubbfotball ==


=== Ljungby ===
Med serbisk far og kroatisk mor begynte Prica sin fotballkarriere som ungdomsspiller for Ljungby før han gikk videre til førstelaget med 37 kamper og 14 mål i løpet av tre sesonger.


=== Helsingborgs IF ===
Prica signerte så for Helsingborgs IF i 1998, og spilte for dem i fem sesonger, der han spilte 73 kamper og skårte 27 mål.


=== Hansa Rostock ===
Prica signerte så for det tyske laget Hansa Rostock. Han spilte 113 seriekamper og skårte 20 seriemål på de fire sesongene han var i klubben.


=== Aalborg BK ===
Prica signerte for Aalborg BK i 2006 etter å ha blitt gått gratis fra Hansa Rostock. I sesongen 2006–07 ble han toppskårer i dansk superliga med 19 mål. I Aalborg ble Prica trent av den svenske treneren Erik Hamrén.
Under AaBs UEFA Cup-kamper i  2007 gjorde den velkjente speideren Simon Prince noen undersøkelser rettet mot Prica . På en kamp på White Hart Lane noterte Prince seg talentet til Prica og sa: «Aalborg put on a strong performance that night, but there was one lad who stood out»,«He was outstanding». Neste dag fortalte Prince om Prica til to andre speidere.


=== Sunderland ===
Sunderland signerte Prica 23. januar 2008 for en overgangssum på over £2 millioner, og signerte en tre og en halvårskontrakt med ham. Han skårte på sin debut for Sunderland i en kamp mot Birmingham City 29. januar 2008, men ble fradømt en skåring i andre omgang da dommeren Mark Halsey dømte hands. Prica endte sin første sesong hos «The Black Cats» med kun én scoring.Sommeren 2008 ble Prica trukket fram i media ifm en mulig overgang til Brann. Andre klubber, som Viking FK og Aalborg BK, var også interessert i svenskens tjenester.


=== Rosenborg ===
Vinteren 2009 ble igjen Prica koblet til en norsk klubb, denne gangen til Rosenborg. 
9. mars 2009 bekreftet så RBK at Prica var signert, og hadde fått en kontrakt som binder ham til Lerkendal ut 2012, men som også innebærer en kraftig nedgang i lønning for svensken. Overgangssummen ble på noe under ti millioner kroner, der noe betales med en gang, og noe etter et visst antall kamper er spilt. Prica fikk med dette et gjensyn med sin gamle trener fra Aalborg Erik Hamrén.Prica ble toppscorer i Tippeligaen med 17 mål i sin første sesong (2009) i Rosenborg.
Prica signerte ikke ny kontrakt med Rosenborg etter 2012-sesongen. Men i januar 2013 signerte han for den israelske klubben Maccabi Tel Aviv.


== Landslagsspill ==
Prica fikk sin landslagsdebut i februar 2001 da han kom inn som en innbytter i en kamp mot Thailand og erstattet Martin Åslund. 


== Referanser ==


== Eksterne lenker ==
(en) Rade Prica – Transfermarkt 
(en) Rade Prica – national-football-teams.com 
(en) Rade Prica – WorldFootball.net 
(en) Rade Prica – Soccerbase.com 
(en) Rade Prica – FootballDatabase.eu 
(en) Rade Prica – Soccerway 
(en) Rade Prica – Israels fotballforbund 
(en) Rade Prica – FBref 
(es) Rade Prica – as.com 
Spillerprofil på RBK.no
(en) Rade Prica's safc profile
(sv) Swedish national team profile
Oddvard

Oddvard er et nylaget norsk mannsnavn basert på norrøne oddr, «spiss», eller av audr «rikdom»  og varðr, «vakt». Navnet Oddvard er kjent i Norge fra siste halvdel av 1800-tallet.
Merk at navnet Oddvar, har en annen etymologi.


== Utbredelse ==
Tabellen nedenfor gir en detaljert oversikt over populariteten til mannsnavnet Oddvard  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Oddvard Nilsen (f. 1940), norsk politiker


== Referanser ==


== Eksterne lenker ==

(en) Behind the Name: Oddvard
(en) Think Baby Names: Oddvard
Bønnevikke

Bønnevikke (Vicia faba) vitenskapelig, også kjent under navnene hestebønne, åkerbønne, bondebønne, fababønne, favabønne, er en ettårig art i erteblomstfamilien. Blomsten er hvit og vanligvis fra 40 til cirka 90 cm høy. Planten inneholder rundt 32% proteiner, noe som gjør den godt egnet til dyrefôr. Utover 2000-tallet har det vært en økende interesse for dyrking av denne planten i Norge.
Fababønner brukes, sammen med kikerter, til å lage falafel, som er en populær form for hurtigmat  i Midtøsten. De kan også brukes til å lage grøt og brød, mens stekte fababønner blir brukt som snacks.


== Referanser ==
Snow Leopard

Snow Leopard er engelsk for snøleopard.
«Snow Leopard» kan også vise til Apples operativsystem, Mac OS X v10.6
Philip Abelson

Philip Hauge Abelson (født 27. april 1913 i Tacoma, død 1. august 2004 i Bethesda, Maryland) var en av USAs første atomfysikere  og deltok blant annet i Manhattanprosjektet, som utviklet den første atombomben.Philip Hauge Abelson var sønn av Ellen Hauge, som utvandret fra Skjolden i Luster kommune.
Han ble utdannet ved Washington State University hvor han studerte kjemi og fysikk, og senere fra University of California, Berkeley hvor han fikk en Ph.D i kjernefysikk. Ved Berkeley arbeidet han for Ernest Lawrence. PÅ denne tiden var han blant de første som kunne verifisere en kjernefysisk fisjon. Han arbeidet senere med Luis Alvarez, og senere med Edwin McMillan da han oppdaget Neptunium 8. juni 1940, noe McMillan fikk Nobelprisen for.Mot slutten av andre verdenskrig ble Abelson utnevnt til sjef for Naval Research Laboratory, som blant annet bidro til å utvikle USAs første atomdrevne ubåt.Etter krigen var Philip Hauge Abelson tilknyttet Carnegie-stiftelsen, blant annet som leder for Washington Geofysiske Laboratorium fra 1951 til 1971. Fra 1962 til 1984 var han redaktør av tidsskriftet Science.


== Referanser ==


== Eksterne lenker ==
Global History Network
Storytelling (musikkalbum)

Storytelling er Belle & Sebastians femte album og ble sluppet 3. juni 2002. Albumet er soundtrack til filmen Storytelling regissert av Todd Solondz. I Norge oppnådde albumet en 32.-plass på VG-lista.
Til sammen er det kun seks minutter av musikken fra albumet som er brukt i filmen. Fem av sporene på albumet er dialoger.


== Sporliste ==
«Fiction» – 2:32
«Freak» – 2:19
«Dialogue: Conan, Early Letterman» – 0:26
«Fuck This Shit» – 2:31
«Night Walk» – 2:07
«Dialogue: Jersey's Where It's At» – 0:21
«Black and White Unite» – 3:54
«Consuelo» – 2:55
«Dialogue: Toby» – 0:33
«Storytelling» – 3:01
«Dialogue: Class Rank» – 0:12
«I Don't Want to Play Football» – 0:57
«Consuelo Leaving» – 2:29
«Wandering Alone» – 2:38
«Dialogue: Mandingo Cliché» – 1:19
«Scooby Driver» – 1:13
«Fiction (Reprise)» – 1:22
«Big John Shaft» – 3:55


== Eksterne lenker ==
(en) Storytelling på Discogs 
(en) Storytelling på MusicBrainz
Marianne Ahrne

Marianne Ahrne (født 25. mai 1940) er en svensk forfatter, oversetter og filmregissør. Hun vokste opp i Falköping, men bor i dag i Stockholm. 
I sine bøker skildrer hun ofte kontaktproblemer mellom menn og kvinner. Hun debuterte som romanforfatter i 1980 med Äppelblom och ruiner. Ahrne er en av representantene i Skaraborgs Akademi.
Hennes navnesøster, født i 1944, har oversatt Marcel Mauss og Torben Weinreich til svensk. 


== Filmer (utvalg) ==
Fem dagar i Falköping, 1975
Langt borte og nære, 1976
Frihetens  murer, 1978
På liv och död 1986
Gott om pojkar, ont om män?, dokumentarfilm, 1995
Flickor, kvinnor och en och annan drake, dokumentarfilm, 1997


== TV-serier (utvalg) ==
Den tredje lyckan 1982
Maskrosbarn 1989
Flickan vid stenbänken 1989


== Bibliografi ==
Äppelblom och ruiner 1980 (norsk utgave 1982: Epleblomster og ruiner, oversatt av Gunnel Malmstrøm, ISBN 8203108202)
Den tredje lyckan 1983
Katarina Horowitz drömmar 1990
Äventyr, vingslag 1992
Och tänk den fagra prinsessan 1994
Fader okänd (delvis selvbiografisk roman) 1998
Lejon, kackerlackor och en mycket värdefull hund 1999
Falköpings fångna leoparder 2001
Jag har hört kamelerna sjunga och andra berättelser 2004


== Referanser ==


== Eksterne lenker ==
(en) Marianne Ahrne på Internet Movie Database 
(sv) Marianne Ahrne i Svensk Filmdatabas 
(en) Marianne Ahrne på AllMovie 
(en) Marianne Ahrne hos The Movie Database
Craig Russell

Craig Russell (født 1956 i Fife, Skottland) er en skotsk forfatter av hovedsakelig krimbøker.
Russell har arbeidet i det britiske politiet og som tekstforfatter og kreativ leder i reklamebransjen. Siden 1990 er han frilansskribent.
I 2005 debuterte han med kriminalromanen Blood Eagle, den første i en serie om Hauptkommissar Jan Fabel ved Hamburg-politiet. Bøkene er oversatt til mer enn 20 språk. Som bakgrunn for seriens motiv har Russell nevnt en langvarig interesse for Tyskland, tysk språk, tysk kultur og tysk etterkrigs-historie. I intervju med Hamburger Morgenpost nevner han også sin irritasjon over det britiske publikums tyske stereotypier, og et ønske om å rette opp dette bildet. I 2007 ble Russel som eneste utlending inntil da, tildelt utmerkelsen Polizeistern (= politistjernen) av Hamburg-politiet for «å ha høynet allmennhetens kunnskap om Hamburg-politiets arbeid». Fra 2009 utgir han også en serie historiske kriminalromaner lagt til Glasgow på 1950-tallet, med privatetterforskeren Lennox i hovedrollen.
I 2008 ble Russell av Crime Writers' Association tildelt The Dagger in the Library som «den krimforfatter som siste år har gitt britiske lesere størst glede». Året før var Brother Grimm finalist i konkurransen om The Duncan Lawrie Dagger, prisen for årets beste engelskspråklige krimroman.   


== Bibliografi ==
Blood Eagle (2005)
Brother Grimm (2006)
Eternal (2007)
The Carnival Master (2008)
The Valkyrie Song (2009))
Lennox (2009)
The Long Glasgow Kiss (2010)


=== Oversettelser til norsk ===


== Priser og utmerkelser ==
Polizeistern, utmerkelse tildelt av politiet i Hamburg i 2007, for «å ha høynet almenhetens kunnskap om Hamburgpolitiets arbeide»
The Dagger in the Library 2008


== Referanser ==


== Eksterne lenker ==
Offisielt nettsted 
Pressemelding ved tildeling av Dagger in the Library-prisen
Fantasticfiction: Craig Russell
Interview med Craig Russell på Deutche Welle Radio (audio)
Bertil Almqvist

Allan Bertil Almqvist (født 29. august 1902 i Ulriksdal i Stockholms län, død 16. mai 1972 i Stockholm), også kjent som Bertila og Trallgöken, var svensk forfatter og illustratør. Han tegnet til aviser, tidsskrifter og bøker og skrev og illustrerte egne barnebøker.
Almqvist studerte litteratur og kunsthistorie i Stockholm og Uppsala fra 1924 til 1925. Deretter studerte han ved Figge Fredrikssons malerskole i Stockholm. Han arbeidet som tegner i Dagens Nyheter, Stockholms-Tidningen og Aftonbladet. Han ble imidlertid mest kjent for bildebøkene om Barna Hedenhös, en serie på over 16 bøker om en svensk steinalderfamilie. Den første boka kom i 1948. I perioden fra 1973 til 1984 kom fem av dem på norsk under tittelen Hedenold-barna.
 
Under andre verdenskrig tegnet Almqvist «en svensk tiger» som illustrasjon til sitt eget slagord til en statlig kampanje mot uforsiktig prat og avsløring av hemmeligheter. Uttrykket kan på svensk også bety «en svenske tier (stille)». Omringet av krigførende naboland var det nøytrale Sverige i full beredskap, og en tiger med blågule striper skulle minne befolkningen på å ikke spre opplysninger som kunne true rikets sikkerhet.
Almkvist var gift med forfatteren Anna-Lisa Almqvist fra 1929. De ble skilt, og fra 1937 var han gift med kunstneren Gunborg Ramstad.


== Priser (utvalg) ==
1954 Tidningen VIs litteraturpris


== Referanser ==


== Eksterne lenker ==
 (en) Bertil Almqvist – kategori av bilder, video eller lyd på Commons
Mitt hemmelige tenåringsliv

Mitt hemmelige tenåringsliv (orig: The Secret Life of the American Teenager) er en amerikansk dramaserie for ungdom som gikk på ABC fra 2008 til 2013. Serien fokuserer på Amy Juergens og hennes ikke planlagte svangerskap med Ricky Underwood.


== Popularitet ==
The Secret Life of the American Teenager hadde de høyeste seertallene noensinne for en premiere på et originalt ABC Family-program. «Secret Life» hadde 2,82 millioner seere. Premieren er bare slått av den siste episoden i den første sesongen av Kyle XY .


== Roller ==
Shailene Woodley - Amy Juergens
India Eisley - Ashley Juergens
Mark Derwin - George Juergens
Molly Ringwald - Anne Juergens
Daren Kagasoff - Richard "Ricky" Underwood
Ken Baumann - Benjamin "Ben" Boykewich
Francia Raisa - Adrian Lee Enriquez


== Episodeoversikt ==


== Referanser ==


== Eksterne lenker ==
(en) Mitt hemmelige tenåringsliv på Internet Movie Database 
(en) Mitt hemmelige tenåringsliv på Metacritic
Dear Catastrophe Waitress

Dear Catastrophe Waitress er Belle & Sebastians sjette album og ble utgitt 6. oktober 2003. Albumet er det første bandet gav ut på plateselskapet Rough Trade Records og var også det første albumet Trevor Horn produserte for bandet. I Norge nådde albumet en tiendeplass på VG-lista.
Albumet ble nominert til Mercury Prize i 2004 og sangen «Step into My Office, Baby» ble nominert til Ivor Novello Awards som beste sang. Sangen «Piazza, New York Catcher» blir spilt i filmen Juno fra 2007.


== Sporliste ==
«Step into My Office, Baby» – 4:12
«Dear Catastrophe Waitress» – 2:22
«If She Wants Me» – 5:05
«Piazza, New York Catcher» – 3:03
«Asleep on a Sunbeam» – 3:22
«I'm a Cuckoo» – 5:26
«You Don't Send Me» – 3:08
«Wrapped Up in Books» – 3:34
«Lord Anthony» – 4:14
«If You Find Yourself Caught in Love» – 4:15
«Roy Walker» – 2:57
«Stay Loose» – 6:41


== Eksterne lenker ==
(en) Dear Catastrophe Waitress på Discogs 
(en) Dear Catastrophe Waitress på MusicBrainz 
(en) Dear Catastrophe Waitress på Spotify 
(en) Dear Catastrophe Waitress på AllMusic
Otto Wilhelm Ålund

Otto Wilhelm Ålund (født 19. september 1822 i Örebro, død 23. mars 1901 i Uppsala) var en svensk forfatter, lærer og journalist. De fleste bøkene han skrev eller oversatte fra andre språk omhandlet historie eller geografi.Han var sønn av Örebros borgermester, Lars Gustaf Ålund. Etter studenteksamen flyttet Otto til Uppsala for å studere. Allerede som 20-åring, i 1842 forsvarte han en avhandling, som besto av en oversettelse av deler av Torquato assos  La Gerusalemme liberata (=Det befriede Jerusalem) fra 1581. Ti år senere fikk han sin doktorgrad med avhandlingen Sveriges komiska vitterhet under Bellmans tid.Han arbeidet en tid som lærer i Norrköping. Deretter flyttet han til Stockholm og ble ansatt som journalist i Aftonbladet. I årene 1855–1856 var han også medarbeider i Illustrerad Tidning, der han skrev politiske oversikter. Han hadde flere stillinger i skolen og i aviser, og har hatt betydning som folkeopplyser både som forfatter, redaktør, pedagog og oversetter. To av hans viktigste oppgaver var som svensk redaktør og oversetter av det tyske verket Das Buch der Erfindungen, Gewerbe und Industrien av Friedrich Georg Wieck. Dette var et flerbindsverk som ble utgitt på svensk som Uppfinningarnas bok i syv bind i 1833–1878.


== Utmerkelser ==
1874 – Letterstedtska priset för översättningar for Uppfinningarnas bok.


== Referanser ==
Espen Andersen (kombinertløper født 1993)

Espen Andersen (født 28. oktober 1993) er en norsk kombinertløper som representerer Lommedalens IL. Andersen ble individuell norgesmester i sprint i Molde i 2016. Han har bronsemedalje fra Verdensmesterskapet for junior i Erzurum i Tyrkia i 2012. Andersen debuterte i verdenscupen i Holmenkollen 15. mars 2013. Han har fra sesongen 2015/2016 hospitert på a-landslaget i kombinert og deltar i verdenscupen.
Andersen ble tatt ut i den norske troppen til Ski-VM 2017 i Lahtis. Han fikk kun delta på de to individuelle øvelsene, og ble nummer 25 på normalbakke/10 kilometer og som beste nordmann nummer 10 på stor bakke/10 kilometer.Han tok sølv under Vinter-OL 2018.Under Vinter-OL 2022 i Beijing var han med på det norske laget som tok gull i lagkonkurransen.


== Verdenscupseire ==


== Sammenlagtplasseringer i verdenscupen ==


== Referanser ==


== Eksterne lenker ==
(en) Espen Andersen – Olympics.com 
(en) Espen Andersen – Olympedia 
(en) Espen Andersen – FIS (kombinert)
Fokker C.V

Fokker C.V var et nederlandsk lett rekognoserings- og bombefly, en to-dekker som var konstruert av Anthony Fokker og bygget av Fokker fra  1924 i Amsterdam.
kombinert rekognoserings- og bombefly. Da det ble vist for publikum i 1924, var  C.V det første multirollefly i verden. Stjernemotorene kunne yte mellom  450 og 970 H/k. Understellet kunne skiftes mellom hjul og pongtonger. Flyet ble en eksportsuksess for Fokker og det ble solgt til og/eller lisensprodusert i Bolivia, Kina, Danmark, Finland, Ungarn, Italia, Japan, Nederland, Norge, Sveits, Sovjetunionen og USA. Det ble bygget i mer enn 850 eksemplarer.


== Flytypen i Norge ==

Hærens flyvåpen kjøpte sine første  C.V-D og C.V-E i 1926. De to versjonene ble betegnet som «langvinget Fokker»  (-E) og «kortvinget Fokker» (-D). Kjøpsavtalen med Fokker inkluderte rettighetene til lisensproduksjon og i perioden 1929-1931 ble 22 C.V-D bygget ved Kjeller Flyfabrikk. 
Etter at disse fly var ferdigbygget ble ytterligere 15 C.V-E bygget mellom 1932 og  1939. Alt i alt, med innkjøpte og lisensbygde fly disponerte Hærens Flvåpen over 47 Fokker C.V.  Da Tyskland invaderte Norge den 9. april 1940, var førti Fokker CV fremdeles intakte. Det var plassert på forskjellige flyplasser omkring i landet og kunne benyttes til rekognosering og lett transport i forbindelse med kamphandlinge utenfor Oslo,  spesielt under kamphandlingene i Narvik.


== Varianter ==


=== C.V ===
C.V-B – (or C.Vb) Rekognoseringsfly, 18 bygget
C.V-C – (or C.Vc) Lett rekognoserings- og bombefly. Brukere: Nederland 6, Bolivia 10
C.V-D – (or C.Vd) Lett rekognosering- bombe og eskortejager. Brukere: Finland 2, Bolivia 10, Danmark 49, Ungarn 68 (D and E), Nederland 119 (VI, D og C), Norge 27, Sverige 2, Sveits 3, Tyskland 15 (D og E)
C.V-E – (or C.Ve) Lett bombeversjon Brukere: Finland 17, Danmark 31, Ungarn 68 (D og E), Nederland 18, Nederlandsk Øst-India 20, Tyskland 15 (D og E), Norge 46, Sverige 51, Sveits 61
C.V-W – Sjøfly-versjonen av  C.V-C for Bolivia. 10.
IMAM Ro.1 and Ro.1-bis – Italienskbygget lett bomber; 349 bygget
Budapest 9 - Om lag  100 Fokker C.V bygget på lisens i Ungarn
Budapest 11 and Budapest 14 – Lisensbygget i Ungarn


=== C.VI ===
C.VI – light reconnaissance aircraft with Hispano-Suiza engine, 33 converted from C.V-D


=== C.IX ===
C.IX – strategic reconnaissance variant of C.V-E with Hispano-Suiza 12N engine; five built for Netherlands, one exported to Switzerland


== Spesifikasjoner (C.V-D lisensbygget på Kjeller) ==


=== Dimensjoner ===
Besetning = To
Lengde = 9.40 m
Vingespenn =12.50 m
Høyde = 3.30 m
Max Take-off vekt = 2 000 kg


=== Ytelser ===
Motor = Bristol Jupiter Stjernemotor på 450 H/k
Toppfart = 215 km/t
Rekkevidde = 1 000 km
Max høyde = 5 900 m
Bevæpning = 2 × 7.2 mm maskingevær
Bomber =6 × 8 kg eller 4 × 50 kg


== Referanser ==


== Eksterne lenker ==
S 6 – Fokker C.V (1927–1946)
Espen Andersen (forsker)

Espen Andersen (født 26. mars 1961 i Trondheim) er en norsk forsker og blogger innen fagområdene strategi og informasjonsteknologi. Han er ansatt som førsteamanuensis ved Institutt for strategi og logistikk ved Handelshøyskolen BI i Oslo, der han foreleser om strategi, IT-ledelse, elektronisk forretningsdrift og elektroniske læremidler.  
Espen Andersen er utdannet Doctor of Business Administration fra Harvard Business School i USA. Han var frem til 2009 europeisk forskningsleder i nGenera Corporation og har gjennomført internasjonale forskningsprosjekter om mobile tjenester, elektronisk handel, kunnskapsledelse, læringsteknologi, teknologi- og forretningsstrategi, og samspillet mellom teknologi- og forretningsledere. Han er også aktiv som foredragsholder, skribent og rådgiver i spørsmål om teknologi og forretningsdrift.


== Referanser ==


== Eksterne lenker ==
(no) Publikasjoner av Espen Andersen (forsker) i forskningsdokumentasjonssystemet CRIStin
(no) Publikasjoner av Espen Andersen (forsker) i BIBSYS
Espen Andersen hjemmeside
Faglig hjemmeside hos Handelshøyskolen BI
Tversover, norskspråklig blogg
Applied Abstractions, engelskspråklig blogg
Shailene Woodley

Shailene Diann Woodley (født 15. november 1991) er en amerikansk skuespiller.


== Biografi ==
Woodley ble født i Simi Valley i California og fikk sin første rolle da hun var fem år gammel. I 2004 ble hun nominert til Young Artist Award for sin rolle i Place Called Home som California Ford.
Hun hadde rollen som Felicity Merriman i An American Girl Adventure.Woodleys spilte Kaitlin Cooper i den første sesongen av The OC. Woodley har hatt mindre roller i flere episoder av Crossing Jordan, Without a Trace, Alle elsker Raymond, My Name is Earl, CSI: NY, og Close to Home. I 2007 spilte Woodley i TV-serien Cold Case som Sarah Gunden.
Fra juli 2008 spiller Shailene Woodley i ABCs familieserie Mitt hemmelige tenåringsliv i rollen som Amy Juergens. Denne serien hadde premiere i USA 1. juli 2008.
I 2011 spilte Woodley en av hovedrollene i filmen The Descendants, en prestasjon hun ble belønnet med en Golden Globe-nominasjon for. George Clooney spilte hovedrollen som hennes far.
Hun har senere spilt i filmatiseringen av Divergent,  og portrettert kreftsyke Hazel Grace i filmatiseringen av John Greens bok Faen ta skjebnen.
I 2017 hadde hun en av hovedrollene i miniserien Big Little Lies.


== Referanser ==


== Eksterne lenker ==
(en) Shailene Woodley – kategori av bilder, video eller lyd på Commons 
(en) Shailene Woodley på Internet Movie Database 
(no) Shailene Woodley hos Filmfront 
(sv) Shailene Woodley i Svensk Filmdatabas 
(da) Shailene Woodley på Filmdatabasen 
(da) Shailene Woodley på Scope 
(fr) Shailene Woodley på Allociné 
(en) Shailene Woodley på AllMovie 
(en) Shailene Woodley hos Turner Classic Movies 
(en) Shailene Woodley hos Rotten Tomatoes 
(en) Shailene Woodley hos TV Guide 
Shailene Woodley Bio
Secret Life of the American Teenager – Offical Site
The Secret Life of the American Teenager – Fansite
Mark Derwin

Mark Derwin (født 28. oktober 1960 i Park Forest i Illinois) er en amerikansk skuespiller.
Derwin er best kjent for flere høyprofilerte roller på dagtid såpeoperaer, og i to sesonger spilte han Bonnie Hunts ektefelle i Livet med Bonnie.


== Biografi ==
Derwin deltok State University of New York, eller Suny, i Cobleskill, men ble kastet ut etter ett semester. Han arbeidet en kort stund for IBM og hadde en rekke ulike jobber før han flyttet til Los Angeles.


== Referanser ==


== Eksterne lenker ==
(en) Mark Derwin på Internet Movie Database 
(da) Mark Derwin på Scope 
(fr) Mark Derwin på Allociné 
(en) Mark Derwin på AllMovie 
(en) Mark Derwin hos The Movie Database